ROMÂNIA

JUDEȚUL CLUJ

COMUNA VALEA IERII

CONSILIUL LOCAL

 H O T Ă R Â R E

privind aprobarea colaborării interinstituționale din cadrul proiectului

*„Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”*

 Consiliul Local al comunei Valea Ierii întrunit în ședința ordinară din data de 27 martie 2025,

 Examinând referatul nr.1785/25.03.2025 al domnului p.primar Balea Bogdan-Radu, viceprimarul comunei Valea Ierii, județul Cluj, întocmit pentru participarea în procesul de selecție derulat de către Ministerul Muncii, Familiei, Tineretului și Solidarității Sociale, în parteneriat cu Ministerul Educației și Cercetării, Ministerul Sănătății și Agenția Națională pentru Plăti și Inspecție Socială, pentru implementarea proiectului „*Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate*”, cod SMIS 339395, cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021-2027, precum și raportul de specialitate nr.1789/25.03.2025 întocmit de domnișoara Adela Bodea -consilier superior în cadrul aparatului de specialitate al primarului,

 În baza prevederilor art.129, alin.(1), alin.(2), lit.b), lit.d), alin.(7), lit.b) și n) și ale art.139, alin.(3) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

 În baza prevederile art. 196, alin. (1), lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

 Art.1. Se aprobă depunerea documentelor de aplicare de către UAT-ul rural comuna Valea Ierii, județul Cluj, pentru a participa în proiectul: „*Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate*”, având ca scop crearea și dezvoltarea serviciilor sociale comunitare integrate care să conducă la creșterea calității vieții persoanelor defavorizate, în baza identificării nevoilor comunitare și acordarea serviciilor de specialitate și a măsurilor de sprijin finanțate din fonduri europene.

 Art.2. Se aprobă semnarea protocolului de colaborare dintre UAT-ul rural comuna Valea Ierii județul Cluj și parteneriatul proiectului „*Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate*”.

 Art.3. Se aprobă efectuarea tuturor cheltuielilor eligibile în proiectul „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente şi de calitate”, în baza mecanismului de finanțare propus prin proiect, aferente nevoilor identificate la nivelul comunității prin diagnoza socială ce va fi efectuată în cadrul proiectului de echipa ECI, urmând ca acestea să fie decontate prin mecanismul financiar reglementat.

 Art.4. Se aprobă suportarea din bugetul local al UAT-ul rural comuna Valea Ierii, județul Cluj, a tuturor cheltuielilor neeligibile identificate, precum și toate costurile suplimentare, din fonduri proprii, în cazul în care, pentru asigurarea obligațiilor asumate în protocolul de colaborare, se impune depășirea bugetului alocat.

 Art.5. Se asumă colaborarea pe toată perioada de implementare a proiectului, de la data semnării protocolului de colaborare și a sustenabilității, pentru o perioadă de minim 5 ani de la data finalizării proiectului.

 Art.6. Se aprobă punerea la dispoziție a clădirii/ spațiului aparținând domeniului public al comunei din Valea Ierii, nr.159 unde își va desfășura activitatea echipa comunitară integrată.

 Art. 7. Se confirmă dreptul UAT-ul rural comuna Valea Ierii, județul Cluj , de a efectua reamenajări/reabilitări/modernizări și dotări spații de lucru[[1]](#footnote-1) și darea în folosință cu titlu gratuit a imobilului aflat în patrimoniul UAT Comuna Valea Ierii, înscris în CF nr. 52872 și număr cadastral 52872, Valea Ierii nr.159.

 Art.8. Se confirmă că UAT-ul rural Comuna Valea Ierii, județul Cluj, deține capacitatea profesională și operațională pentru participarea ca beneficiar în cadrul proiectului, având o echipă formată din cel puțin un contabil și un responsabil achiziții publice.

 Art.9. Se confirmă că UAT-ul rural Comuna Valea Ierii, județ Cluj, nu a fost găsită vinovată de încălcarea contractului din cauza nerespectării obligațiilor contractuale în urma unei proceduri de achiziție publică sau în urma unei proceduri de acordare a unei finanțări nerambursabile, din bugetul consolidat al statului sau bugetul comunitar.

 Art. 10. Să respecte prevederile legislației în vigoare cu privire la egalitatea de șanse și de tratament între femei şi bărbați în domeniul muncii, nediscriminarea, luarea în considerare, în implementarea protocolului de colaborare, a tuturor politicilor și practicilor prin care să nu se realizeze nicio deosebire, excludere, restricție sau preferință, indiferent de: rasă, naționalitate, etnie, limbă, religie, categorie socială, convingeri, gen, orientare sexuală, vârstă, handicap, boli cronice netransmisibile și boli transmisibile, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice.

 Art. 11. Să respecte reglementările naționale și europene privind eligibilitatea cheltuielilor, promovarea egalității de șanse și a unei politici nediscriminatorii, dezvoltarea durabilă; tehnologia informației, achizițiile publice, informare și publicitate, ajutorul de stat precum și orice alte prevederi legale aplicabile fondurilor nerambursabile asigurate din Programul PIDS 2021-2027.

 Art.12. Se împuternicește domnul p.primar Balea Bogdan-Radu viceprimar al Unității Administrativ Teritoriale Comuna Valea Ierii , să semneze protocolul de colaborare.

 Art.13. Prezenta hotărâre va fi comunicată în termenul prevăzut de lege Instituției Prefectului – Județul Cluj, compartimentului financiar-contabil – registrul agricol, compartimentului asistență social și va fi publicată pe site-ul propriu.

 Președinte de ședință, Contrasemnează:

 Vasile-Mihai Șipoș Secretar general al comunei,

 Nelia-Crenguța Mariș

**Nr. 17 din 27.03.2025**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*

1. **Nota bene: Pentru UAT-urile care au beneficiat de *cheltuieli cu reamenajările/reabilitările/modernizările și dotări spații de lucru în cadrul altor proiecte finanțate din fonduri europene aflate în perioada de implementare sau sustenabilitate (CCI prin POR și PNRR), vor putea utiliza linia FEDR doar în cazul în care vor identifica alte nevoi/intervenții diferite de cele acoperite de finanțările POR și PNRR. În aceste cazuri, UAT-urile vor specifica intervențiile finanțate anterior (inclusiv sursa de finanțare) în continuarea art.7 din prezenta Anexă.*** [↑](#footnote-ref-1)